cyanic-selkie/wikianc huggingface dataset:
Ceorl (Midgard)
I slaget ved Jarnavad ble Rohirrim drevet tilbake over Jarna med store tap, og stadig flere tropper kom fra Jarnagard og blant dem var både orker og ville fjellmenn fra Dunnland. Mens Erkenbrann fra Vestfold samlet alle de menn han kunne og dro mot Helmsdjupet, ble resten spredd, og Ceorl sendt sørøstover som ærendsrytter. Ceorl var utslitt; hans hjelm hadde buler, hans skjold var kløvd, og sverdet var takkete. Han var sliten og hev etter pusten da han på den 3. mars møtte en gruppe av Rohans ryttere. Han antar at de blir ledet av Éomer, og han gir dem nytt fra slaget og sier dem at de skal dra tilbake til Edoras for det er ikke mer å gjøre ved Jarnavad. Da viser kong Théoden seg for Ceorl, og Ceorl ble lyser opp i glede for å se sin konge frisk, og bød kongen sitt sverd. Ceorl får en uthvilt hest og rir med sin konge til slaget ved Helmsdjupet. Hans skjebne er ikke kjent.
es:Anexo:Personajes de El Señor de los Anillos Lista Rohirrimów
Fylkesvei 240
Fylkesvei 240 går mellom Brandbu i Gran og Vangsmølla i Jevnaker.
Tidligere var veien del av riksvei 35, som gikk mellom Aurdal og Tønsberg.
Før 1. januar 2010 var veien riksvei, etter at regionsreformen trådte i kraft har den status som fylkesvei.
Papilio cresphontes
Papilio cresphontes er en sommerfugl i familie-gruppen svalestjerter. Den lever i USA og Mellom-Amerika.
Alpheopsis aequalis
Alpheopsis aequalis er en art av reker i slekten Alpheopsis innen familien pistolreker. Det er bekreftet at arten lever i den vestlige delen av Det indiske hav.
Papilio cresphontes
Utseende
Kroppen har et ytre skjelett (hudplater) som holder de bløte indre organer på plass. Det ytre hudskjelettet er bygd opp for det meste av kitin. Bakkroppens indre organer består av fordøyelsesorganer, forplantningsorganer og åndedrett. Åndedrettet hos sommerfugler foregår ikke ved lunger, men ved at luft hentes inn og ut av kroppen gjennom små hull i hudskjelettet (spirakler). I kroppen er det et svært finmasket system av trakéer som leder oksygenet til kroppens vitale deler. En blodvæske som sirkulerer i kroppen, pumpes rundt av et avlangt rørformet hjerte.
Alpheopsis aequalis
Arter i slekten Alpheopsis
Slekten omfatter følgende arter:
Defense Logistics Agency
Defense Logistics Agency (DLA) er en amerikansk føderal etat under Forsvarsdepartementet. DLA ble opprettet i 1961 og har mer enn 26 000 ansatte (2010).
Bugulma
Bugulma (russisk: Бугульма, tatarisk: Bögelmä) er en by i Republikken Tatarstan i Russland. Innbyggertall: 93 014 (folketelling 2002).
Bugulma ble grunnlagt i 1736. Byen utviklet seg til et sentrum for oljeproduksjon og maskinbygging.
Defense Logistics Agency
DLA tilbyr tjenester til USAs forsvar relatert til logistikk og intendantur, i særdeleshet innen innkjøp og avhending av militært utstyr. Etaten støtter primært de militære forsyningskommandoene, men også det øvrige militærvesenet og andre føderale etater. DLA håndterer materiell i åtte varegrupper: brensel, proviant, bekledning, byggemateriell, elektronikk, forbrukervarer, industrivarer og medisinske varer.
Direktøren i DLA er en militær offiser av generalløytnants eller viseadmirals grad.
Papilio cresphontes
Utseende
Brystpartiet består for det meste av vingenes muskulatur. Sanseorganer, for syn, smak og lukt er stort sett plassert i hodet. Nervesystemet består av en bukmarg med to nervestrenger og én nerveknute (ganglion) i hvert kroppssegment. Den første nerveknuten, som ligger foran munnåpningen, er spesielt stor og omtales som hjerne.
Larvens hode består av en hard hodekapsel med noen punktøyne. Under øynene er det noen små antenner larven bruker til å finne riktig føde. Larvens bakkropp består nesten bare av fordøyelsessystemet. Dette er ganske kort og mye av maten larven spiser passerer før all næringen er tatt opp. Avføringen kommer ut som små kuler helt bakerst på kroppen. Larvene ånder gjennom åpninger i hudskjelettet (spirakler), langs kroppens sider.
Levevis
Paringen skjer ved sammenkobling mellom de to kjønnene.
Larven er radikalt forskjellige fra de voksne, både i levevis og i kroppsbygning. Larven lever som plantespiser.
Papilio cresphontes tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Mellom larvestadiet og det voksne stadiet er et puppestadium, en hvileperiode, der sommerfuglens indre og ytre organer endres. Larvens bøyelige og myke kropp omdannes til en puppe med hardt skall. Når skallet er hardt begynner omdanningen fra larve til den voksne (imago) sommerfuglen. De indre organer brytes i varierende grad ned til en cellemasse. En omorganisering skjer og dyret bygges opp igjen. Puppeperioden varierer etter temperaturen.
DS «Quest»
DS «Quest» var ei norsk polarskute som ble bygget i Risør i 1917. Hun ble benyttet på Ernest Shackletons ekspedisjon til Antarktis i 1921–1922, kalt Quest-ekspedisjonen eller Shackleton–Rowett-ekspedisjonen. «Quest» forliste utenfor Newfoundland i 1962, men hele besetningen ble berget.
Historie
Skuta ble bygget i 1917 ved Erik Lindstøls båtbyggeri i Risør for hvalfanger Morten Andreas Ingebrigtsen fra Høvik/Aukra (K-13-K). Den var på 204 bruttoregistertonn og het fra starten «Foca I». Den drev med fangst av hval og sel, og ble også utleid til Store Norske Spitsbergen Kulkompani på Svalbard.
I 1924 kjøpte Schjelderups Sælfangstrederi A/S i Bodin «Quest» (N-94-BN), og hun ble ført av den berømte skipper Ludolf Schjeldrup etter at båtbygger Johan Drage hadde fjernet Shackletons kabin. Året etter lette den etter «Anni I» og «Teddy» ved Grønland, i 1928 etter Umberto Nobiles savnede nordpolsekspedisjon med luftskipet Italia. Mellom 1925 og 1930 hadde den avtale med Bennett Reisebyrå om årlige cruise til Frans Josefs land, Spitsbergen og Øst-Grønland. Hun fortsatte som ekpsedisjonsskip, først for British Arctic Air Route Expedition ledet av Gino Watkins, senere for greven Gaston Micard som lå på Øst-Grønland 1932–36.
I 1939 ble hun innkjøpt av Ivar Austad i Tromsø (T-24-T) og gikk prompte til Newfoundland skipper var Johan Odin Leonard Olsen fra Tamok, der hun gjorde en stor fangst sammen med DS «Selis». Under andre verdenskrig gikk hun i flere konvoier for Nortraship over Atlanterhavet, og opererte sågar minesveiper. I juni 1942 skulle hun delta i Operasjon Fritham II, men dette oppdraget ble avblåst. Eierne fikk den tilbake sommeren 1946. Skipper nå var Ingvard Johanessen frem til 1958, da Ludolf Schjeldrup igjen overtok. Hun ble ombygd ved Gravdal Skipsbyggeri i Sunnhordland (252 brt, 120 fot, 660 hk Deutz i 1956). Med Ingvard Johanessens sønn Olav som skipper forliste den med 5 200 skinn utenfor Newfoundland den 5. mai 1962 i posisjon. Hele besetningen ble berget av «Polarfart».
Shackletons kabin er utstilt i Saltdal. Skipet er avbildet på frimerker fra Sør-Georgia, Ascension og Tristan da Cunha, for alles vedkommende i forbindelse med 50-årsminnet for Shackleton–Rowett-ekspedisjonen i 1972.
Nasir Jang
Nasir Jang (født 26. februar 1712, død 16. desember 1750) var nizam av Hyderabad fra 1. juni 1748 til 16. desember 1750. Hans egentlige navn var Ahmed Ali Khan, men han omtales vanligvis med tittelen Nasir Jang.
Han var nest eldste sønn av Kamar-ud-din, statens grunnlegger. Da faren døde i 1748 brøt det ut strid om arvefølgen. Et av Kamar-ud-dins barnebarn, Muzaffar Jang, konkurrerte med Nasir Jang om makten. Britene og franskmennene involverte seg i striden og med britisk hjelp sikret Nasir Jang seg tronen. Etter at han ble drept fikk Muzaffar Jang støtte av Joseph François Dupleix og franskmennene og sikret seg makten. Franskmennene sikret også at den franskvennlige Salabat Jang kom på tronen da Muzaffar Jang ble drept.
Dragoș Stoenescu
Dragoș Stoenescu (født 30. mai 1979) er en rumensk vannpolospiller. Han representerte landet sitt under Sommer-OL 2012 i London, der han endte på tiendeplass med det rumenske landslaget.
Liste over kriger Vietnam har deltatt i (etter 1940)
Denne listen er laget for å vise hvilke kriger Vietnam har vært delaktig i fra og med andre verdenskrig.
Verdenscupen i alpint 2003/04
Denne sesongen var et mellomår uten ski-VM eller OL.
First 28
First 28 er en seilbåt på 28 fot produsert av franske Benetéau. Produksjonen ble startet i 1980 og avsluttet i 1982. I løp av perioden ble det produsert 600 eksemplar. Den ble levert med både mastheadrigg og brøkdelsrigg. Brøkdelsriggen ble utrustet med lensetakler.
Juraleberis
Juraleberis er en antakelig utdødd slekt i familien Cylindroleberididae som er den ene av fem familier innenfor ordenen Myodocopida, under klassen av muslingkreps som er små krepsdyr.
Taksonomisk plassering av gruppen
Taksonomien til muslingkrepsene er omstridt og inneholder vanskelig systamiserte grupper. Det er generelt omstridt å fin-inndele organismer taksonomisk. Skillene mellom de ulike gruppene av muslingkreps er usikre, og stort sett basert på morfologi snarere enn molekylær analyse. En vanlig oppdeling anerkjenner muslingkreps som en av seks ulike klasser av krepsdyr. En moderne oppdatering av systematikken gis av Martin and Davis, som følgende oversikt følger ned til nivået orden, mens lavere nivåer i enkelte tilfeller følger Catalogue of Life: - mens detaljene generelt gis etter WoRMS-databasen.
Tsjekkoslovakia under EM i friidrett 1982
Tsjekkoslovakia deltok med 28 utøvere under EM i friidrett 1982 som ble arrangert 6.–12. september 1982 i Athen. Tsjekkoslovakia tok ni medaljer under mesterskapet.
Tveita stasjon
Tveita stasjon er en t-banestasjon på Furusetbanen beliggende på Tveita i bydel Alna i Oslo. Det er den første stasjonen på Furusetbanen som den ikke deler med noen annen bane. Stasjonen er underjordisk og ligger i en kort tunnel under sentrale deler av Tveita. Stasjonen nås fra Tveita Senter, som ligger oppå stasjonen.
PS (TV-program)
PS er et norsk aktualitetsmagasin med Anders Magnus som gikk på TV 2 fra 1993 til 1996. Konseptet gikk ut på at Magnus i hver episode inviterte én eller to gjester for å debattere og utdype dagsaktuelle tema som berørte de inviterte. Programlederen ble kjent for sin pågående stil. Programmet var kort og ble sendt alle hverdager mellom nyhetene og være på TV2 de første årene. Etterhvert ble det sendt en dag i uka, og hsdde lengre sendetid.
Programmet gjenoppstod en kort periode høsten 1997 i forbindelse med høstens valg og hadde da tittelen ValgPS. Mangus møtte forholdsvis mye kritikk for sine harde konfrontasjoner overfor de politikerne han hadde på besøk.
Muzaffar Jang
Muzaffar Jang (død 13. februar 1751) var nizam av Hyderabad fra 16. desember 1750 til 13. februar 1751. Hans egentlige navn var Hidayat Muhi-ud-din Sa'adullah Khan, men han omtales vanligvis med tittelen Muzaffar Jang.
Han var barnebarn av staten Hyderabads grunnlegger, Kamar-ud-din, og kastet seg inn i striden om å overta makten da morfaren døde i 1748. Hans onkel Nasir Jang erobret imidlertid makten, men da han ble drept i desember 1751, kom Muzaffar Jang på tronen med hjelp av Joseph François Dupleix og det franske Ostindiakompaniet. Muzaffar Jang ble selv drept i februar 1751 og franskmennene sikret at han ble etterfulgt av Salabat Jang.
Liste over veier i Tanzania
Dette er en liste over Tanzanias veinett. Hovedveiene, som er listet i tabellen, har veinummer som begynner med T, det finnes dessuten regionale veier, disse har veinummer som begynner med R. Frem til 1980-årene hadde Tanzania et felles nummeersystem med Uganda og Kenya, disse begynte med A eller B, og finnes fremdeles på mange kart.
Tanzania har et klassifisert hovednett av veier, vedlikehold og utvikling av disse er underlagt abeidsdepartementet (Ministry of Works). Dette nettet har et omfang på rundt 86472 km, derav 12786 km hovedveier og 21105 km regionalveier. Resten av nettet består av distrikts-, by- og samleveier.
Nasjonale veier
Hovedveiene utgjør 12 786 km, derav har 5 130 km fast veidekke.
The Transplants
Transplants er et amerikansk punk rock- / rapcoreband. De ble stiftet i 1999 da Tim Armstrong fra Rancid spilte noen melodier han hadde laget. Han spilte for Rob Aston og spurte om han kunne lage tekster til melodiene. Armstrong spilte alle instrumentene selv, men da bandet ble større, inviterte han sine venner Matt Freeman, Lars Frederiksen og Craig Fairbaugh fra Rancid og Vic Ruggiero fra The Slackers. For å gjøre bandet helt trengte de en trommis og Travis Barker fra blink 182 ble med i 2002. Transplants blir ofte sett på som er supergruppe.
Huset Schwarzenberg
Schwarzenberg er en europeisk adelsslekt som opprinnelig stammer fra Franken og senere gjennom lang tid har vært knyttet til Bøhmen. Slekten nevnes første gang i forbindelse med ridderturneringen i Magdeburg i 938.
I 1405 kom slekten i besittelse av det frankiske herskapet Schwarzenberg, borgen Schwarzenberg og fikk tittelen friherre til Schwarzenberg. På denne tiden eide slekten også gods i Bøhmen. I 1599 ble slekten opphøyet til riksgrever og i 1670 til riksfyrster. I 1661 arvet slekten store gods i Bøhmen, Steiermark og Krain. De slo seg ned i Bøhmen i 1670-årene. Gjennom arv kom slekten i 1698 i besittelse av det fyrstelige landgrevskapet Klettgau. Schwarzenbergslekten førte deretter også titlene greve av Sulz og landgreve av Klettgau. Slekten hadde frem til 1918 sitt hovedsete i Böhmisch-Krumau (nå Český Krumlov).
Av slektens medlemmer hører flere statsmenn, feltherrer og kirkemenn, bl.a. erkebiskoper av Prag og kardinaler, foruten kunstsamlere.
A Girl of Yesterday
A Girl of Yesterday er en amerikansk stumfilm fra 1915, regissert av Allan Dwan.
Huset Schwarzenberg
Slektens nåværende hovedmann, fyrst Karel Schwarzenberg, er utenriksminister i Tsjekkia.
Slaget om Caranalis
Slaget om Caranalis ble utkjempet mellom vandalerkongen Gelimers utsending, hans bror Zano, og den gotiske tyrannen Godas, som hadde utnevnt seg selv som konge over Sardinia.
Homansbyen
Homansbyen er et strøk i Bydel Frogner i Oslo. Området er oppkalt etter brødrene advokat Jacob Homan og Henrik Homan. Strøket består av leiligheter, et særegent villa/enebolig-miljø, noe næringsvirksomhet og to ambassader.
Slaget om Caranalis
Kong Gelimer så at hans kongerike var i ferd med å splitte seg opp, på grunn av den østromerske keiser Justinian den stores rike innflytelse over Gelimers vasaller. Gelimer sendte så sin bror med fem usen mann og hundre og tjue skip for å gjenvinne kontrollen før keiseren rakk å sende forsterkninger til Godas. Zano tok lett havnebyen Caranalis, Godas' hovedstad, og Godas og hans menn ble massakrerte.
Selv om ingen romerske soldater var involvert i kampene var slaget likevel betydelig for Justinians planer om å gjenerobre det tapte Vestromerriket. Zanos ekspedisjon gjorde så forsvarsstyrken rundt vandalenes hovedstad Karthago ble sterkt redusert, og var en av hovedgrunnene til Gelimers tap i slaget ved Ad Decimum.
Homansbyen
Avgrensing
Strøket ligger mellom gatene Pilestredet i øst og Uranienborgveien i vest, Underhaugsveien i nord og Grønnegata i sør. De øvrige gatene er Josefines gate, Oscars gate nord for Uranienborgveien, Gustavs gate, Homansbakken og Uranienborg terrasse. Hegdehaugsveien går tvers gjennom strøket (nord-sør), og her finner man Homansbyen holdeplass for trikk.
Strøket grenser dermed til Bislett i øst, Hegdehaugen i nord, Uranienborg og Briskeby i vest og sørvest, Bak Slottet i sør, og i sørøst det navnløse strøket i sentrum som strekker seg ned helt til rundt Holbergs plass.
Historie
Homan kjøpte sammen med ekspedisjonssjef Johan Collett løkkeeiendommen Frihedssæde i 1853. Tomten ble kjøpt med tanke på å parsellere ut boligtomter for salg. Året etter kjøpte Homan og Lars Rasch løkken Frydendal. På det tidspunktet var Christiania en liten by som strakte seg fra dagens Oslo sentralstasjon i øst til Egertorget i vest, og fra Akershus festning i sør til Legevakten i nord. I tillegg var det løkkeeiendommer rundt byen som fungerte som fritidseiendommer for velstående byborgere. Tomtene i dagens Homansbyen lå den gang langt utenfor byen, og få kjøpere meldte seg. I 1857 solgte Collett sin andel til J. Homans yngre bror Henrik Homan, og i 1858 begynte brødrene Homan å bygge nøkkelferdige eneboliger i området.
Bydelens arkitekter hadde i stor grad sin bakgrunn fra studier i Berlin. Gudmund Hernes har sagt at den best bevarte delen av Berlin nå, er Homansbyen. «Problemet med norske arkitekter er ikke at de reiser til Berlin,» sa Nils Kjær. «Problemet er at de kommer tilbake.»
René Dif
René Dif (født 1967) er en dansk sanger og skuespiller som ble kjent gjennom popgruppa Aqua.
René Dif har algerisk far og dansk mor.
Snohomish County
Snohomish County er et fylke i den amerikanske delstaten Washington. Det ligger nordvest i staten og det grenser mot Skagit County i nord, Chelan County i øst, King County i sør, Kitsap County i sørvest og mot Island County i vest.
René Dif
Tiden før Aqua
Etter niende klasse tok Dif hyre som sjømann. Mens han var på Barbados hørte han en lokal DJ i radioen og besluttet å bli en DJ. Han reiste deretter til Norge for å forfølge sin drøm. Her møtte han musikeren DJ Aligator, noe som resulterte i at de lagde et album Groove Your Soul og en single I Believe. Det ble imidlertid ikke den suksess de hadde håpet, men prosjektet viste at René hadde talent for å synge, så de gikk hver for seg.
Snohomish County
Snohomish Countys totale areal er 5 689 km² hvorav 278 km² er vann. I 2000 hadde fylket 606 024 innbyggere og administrasjonssenteret ligger i byen Everett som også er fylkets største by. Fylket ble grunnlagt i 1861 og har fått sitt navn etter indianerstammen Snohomish.
René Dif
Tiden med Aqua
René møtte Lene Nystrøm på et cruise-ship i 1994 og fikk også brakt Søren Rasted og Claus Norreen til det som etterhvert ble gruppen Aqua. I 1997 oppnådde gruppen stor popularitet med albumet Aquarium, men populariteten ble forholdsvis kort da de i 2000 lanserte det neste album Aquarius, som solgte langt mindre enn den forrige. I 2001 begynte problemene å tårne seg opp for medlemmene. Det var særlig Dif og Lene som hadde problemer. De var på den tiden kjærester og etterhvert brøt Lene både med Dif og gruppa og giftet seg i all hemmelighet med bandmedlemmet Søren Rasted.
Tiden etter Aqua
Etter oppløsningen i 2001 utgav Dif tre solo singler, "Let It All Out (Push It)", "The Uhh Uhh Song" og "Uhh La La La". I 2004 begynte han på en karriere som skuespiller, først i filmen Den gode strømer så i Inkasso (begge i 2004) og Pistoleros (2006).
Lamar S. Smith
Lamar Seeligson Smith (født 19. november 1947) er et medlem i Representantenes hus i USA. Smith har representert delstaten Texas' 21. kongressdistrikt siden 1987. Han er medlem i det det republikanske partiet. Han var tidligere bidragsyter for Christian Science Monitor og er åpen klimaskeptiker. Han er også assosiert med Tea Party-bevegelsen.
Lamar S. Smith introduserte Stop Online Piracy Act (SOPA) til kongressen 26. oktober 2011. Lovforslaget var ment å utvide amerikanske myndigheters maktmidler med hensyn til å stanse ulovlig utbredelse av opphavsrettslig beskyttede åndsverk. SOPA mottok sterk kritikk, og 15. januar 2012 ble lovforslaget trukket tilbake. Han sto også bak lovforslaget PCIP («Beskytt barn mot internett-pornografi»). En annen kampsak har vært å fremme lovforslaget Leahy-Smith America Invents Act, sammen med den demokratiske senator Patrick Leahy fra Vermont. Lovforslaget ble signert og akseptert som lov av president Barack Obama den 16. september 2011 og representerer den mest betydelige endringen til det amerikanske patentsystemet siden 1952.
Costa Rica under Vinter-OL 2002
Costa Rica under Vinter-OL 2002. Én mannlig sportsutøver fra Costa Rica deltok i langrenn under Vinter-OL 2002 i Salt Lake City i USA. Costa Rica, som deltok for femte gang i et vinter-OL, vant ikke noen medaljer. Beste plassering var en 67.-plass i langrenn på 1,5 sprint for menn.
Ungarn under EM i friidrett 1982
Ungarn deltok med 18 utøvere under EM i friidrett 1982 som ble arrangert 6.–12. september 1982 i Athen. Ungarn tok en medalje under mesterskapet.
Jørgen Randers
Jørgen Randers (født 22. mai 1945) er en norsk professor emeritus og tidligere rektor ved Handelshøyskolen BI. Randers har vært dypt engasjert i miljøspørsmål og forsket på miljøproblematikk i 50 års yrkesliv.
Karriere
I internasjonal sammenheng gjorde Jørgen Randers seg første gang bemerket i 1972, som medforfatter til boken Hvor går grensen? (engelsk tittel Limits to Growth). Randers bidro til boken i perioden ved MIT, den ble utgitt på 36 språk og trykket i 9 millioner eksemplarer (ulike tall oppgis, fra 3-4 millioner til 30 millioner). Rapporten påpekte problemene som ville følge av fortsatt fysisk vekst allerede før 2050, og ble begynnelsen på Randers livslange engasjement for bærekraftig utvikling og miljøvern. Han har vært særlig opptatt av problemene med overbefolkning, spesielt i den tredje verden.
Etter å ha undervist på MIT i ett år, returnerte Randers til Oslo, hvor han etablerte Gruppen for Ressursstudier og ledet den til 1980. GRS var en fremtidsforskningsgruppe som laget systemdynamiske modeller av ulike sektorer i norsk økonomi.
I 1981 ble Randers valgt til rektor på Bedriftsøkonomisk Institutt (nå Handelshøyskolen BI), og i løpet av de neste 8 årene ledet han BIs omdanning til en stor forskningsbasert handelshøyskole, med en solid faglig stab, ett stort bygg i Sandvika og mange læresteder omkring i landet. Han ble utnevnt til Professor i dynamiske konsekvensanalyser i 1985.
Fra 1989 til 1994 arbeidet Randers fulltid i norsk næringsliv, som daglig leder, styreleder og konsulent i en rekke norske bedrifter. Gjennom en rekke styreverv i norske bedrifter fra 1983 til 2018 fikk han dyp forståelse for næringslivets rolle i et moderne sosialdemokratisk samfunn. Randers var blant annet styreleder i Den Norske Industribank A/S (nå del av Innovasjon Norge), og YaBank.
I 1994 flyttet Jørgen Randers igjen til utlandet, til Genève i Sveits, og stillingen som nestleder i verdens største naturvernorganisasjon World Wide Fund for Nature (WWF) med rundt 3 000 ansatte. Han ble der i 5 år, og drev gjennom en total restrukturering av WWFs internasjonale organisering.
I 1999 returnerte Randers til BI og sitt professorat, men kun på deltid. Mesteparten av de påfølgende tiårene benyttet han på en rekke forskningsbaserte engasjement i inn- og utland. Han var sentral i Cambridge University’s Program for Sustainability Leadership, satt i miljøstyret til tre multinasjonale selskap (Dow, British Telecom og Astra Zeneca), og han var styreleder for en rekke nyetableringer i Norge, innen radio, forsikring, bank, IT og forlag.
I 2012 utga han boken 2052 – A Global Forecast for the Next Forty Years, som en oppsummering av 40 år som akademiker, aktivist, og næringslivsmann. Boken spådde at menneskeheten ikke ville møte klimautfordringen med tilstrekkelig styrke, og slo ikke an i de mest liberale markedsøkonomiene. Men den ble en bestselger i Kina, Japan og Tyskland, med totalt 200 000 solgte eksemplarer på 13 språk, og ledet til at Randers etter 2012 ble dratt inn i arbeidet med den langsiktige økonomiske planleggingen i Kina..
Randers har vært medlem av Arbeiderpartiet siden 1970-årene. Han betegner seg selv som «klimapessimist». Randers er fullt medlem av tankesmien Romaklubben og grunnleggende styreleder i The China Association for the Club of Rome.
Familie
Jørgen Randers er sønn av fysikeren Gunnar Randers, og nevø av Arne Randers Heen.
Reidar Øksnevad
Reidar Adolf Peter Karl Øksnevad (født 13. mai 1884 i Kristiansand, død 31. januar 1958 i Oslo) var en norsk bibliotekar, litteraturhistoriker, bibliograf og statsstipendiat.
Jørgen Randers
Familie
Jørgen Randers giftet seg med lege Marie Sager i 1980 og de har ett felles barn Engelke, født 1983.
Fotnoter
<references group='note'/>
Reidar Øksnevad
Han var lærersønn, og syv år eldre bror av radiomannen Toralv Øksnevad. Han tok artium i Bergen 1904, og studerte deretter litteratur ved Universitetet i Oslo. Han ble cand.philol. 1910 på en premiert avhandling om Maurits Hansen. I 1905 arbeidet han som journalist i Bergens Tidende, fra 1910-1912 som litteraturkritiker i Verdens Gang og 1911-1913 for Norlis forlag.
Øksnevad reiste i 1912 til Paris og ble boende der i 34 år. Han arbeidet som lektor i norsk ved Sorbonne 1913-17 og 1918-19, og som bibliotekar ved den norske avdelingen av Bibliothèque Sainte Geneviève 1924-28 og 1940-45. I denne perioden skrev han artikler for flere aviser og tidsskrift, utga boka Fransk og norsk : pariserbreve og artikler (1920), og redigerte en lang rekke antologier av typen Fransk elskovsfilosofi (1922), Gamle franske livsfilosofer (1923), Franske prosadigte (1925) og Tysk livsvisdom (1920).
Øksnevads viktigste innsats er likevel hans tre rekker med bibliografier:
Han ble utnevnt til statsstipendiat i 1950, og var medlem av Vitenskapsakademiet fra 1956. Etter hans død tilfalt hans boksamling Universitetsbiblioteket i Bergen.
Paul av Württemberg
Paul av Württemberg (født 19. januar 1785, død 16. april 1852) var en prins av Württemberg. Han var sønn av Friedrich I av Württemberg og Augusta Karolina av Braunschweig-Wolfenbüttel. Han giftet seg 28. september 1805 med Charlotte av Sachsen-Hildburghausen.
Ekteskap og barn
Paul giftet seg i Ludwigsburg den 28. september 1805 med prinsesse Charlotte av Sachsen-Hildburghausen (f. 17. juni 1787 i Hildburghausen, d. 12. desember 1847 i Bamberg), datter av hertug Fredrik av Sachsen-Altenburg. De hadde fem barn:
Lønset kirke
Lønset kirke er en sognekirke i Oppdal kommune i Trøndelag. Den ligger i Lønset sogn langs Fv 511 ca. 800 m nord for tettstedet Lønset ved Rv 70. Kirken er en av de åttekantede kirkene i Norge. Kirken ligger i Lønset sogn i Gauldal prosti i Nidaros bispedømme.
Kirken på Vindal
Før svartedauden i 1349 var det fem kirker i Oppdal. Dette går fram av sokneprest Gjert Juel Feldtmanns beskrivelse over Oppdal prestegjeld fra 1700-tallet: «Før Reformationen har her udi Opdal været 3 kirker og 2 capeller.» Disse kirkene var: Hovedkirken på Vang, kirken på Lo, kirken i Ålbu, et kapell ved Stavåa på Fagerhaug og et på Lønset. Om kapellet på Lønset skriver han: «Det andet capell i Winddalen, paa hiinside Winddals Elv, 3 Mile i vester fra Kirken [på Vang]. Steden vises, en liden rund plan – - -». Hvordan kapellet så ut eller hvor lenge det sto, vites ikke, men trolig var det en liten stavkirke bygget på 11-1200-tallet, etter at kristendommen ble innført. Nesten hele bygda ble liggende øde etter svartedauden, kirken forfalt og ble borte. I dag finnes ingen spor etter kapellet, men tradisjonen utpeker tre steder som ligger så tett at lokaliseringen kan gjøres noenlunde.
Det gamle kapellet
I flere århundre etter svartedauden hadde ikke Lønset anneks noe kapell men fra ca. 1700 ble det holdt gudstjenester på utvalgte gårder i sognet. I 1770 ble det tatt initiativ til bygging av kapell og i brev til biskopen het det: ”- – - saa maa de som boe nede paa Skaugen formedelst den lange og besværlige Vei til Kirken, undertiden anvende 2 a 3 Dagers Reise, naar de i ondt Føre skulle søge kirken for at bringe deres Døde til Graven, ligesom de ei heller mere end 2de Gange om Aaret have Prædiken, hvilken endda maa forrettes i en Bondestue, hvor alene saadanne svage og gamle Folk, som ei kunne bringes til Kirken, vorde betjente med Sacramentet – - -”. Kapellet ble bygget i årene 1772–1774 og var plassert der minnestenen etter de omkomne fra skredulykken i Klevgardene 1868 står, sørvest for den nåværende kirken. Den siste gudstjenesten i dette kapellet ble holdt søndag 19. juli i 1863.
Det nye kapellet
I 1858 ble det oppnevnt en komité for planlegging av en ny kirke. Det nye kapellet skulle erstatte den gamle korskirken som var blitt for liten. To løsninger ble skissert: en korskirke tegnet av John Ellingsen Storli og en åttekantet kirke modellert av Sjur Jamtseter. Komitéen valgte det åttekantede forslaget. Den nåværende åttekantede tømmerbygningen ble bygget i 1863, innviet den 26. august samme år og det gamle kapellet ble solgt til riving. En del av innredningen fra det gamle kapellet ble flyttet over i det nye men ny altertavle ble laget av bygdekunstnerne Ole Moene og Sjur Jamtseter. Opprinnelig hadde altertavlen et enkelt kors som eneste dekorasjon, men dette ble erstattet med et maleri av Mikael Hoel i 1920. I 1960-årene fikk kapellet en lenge tiltrengt oppussing. Før rehabiliteringen var kapellet hvitmalt men ble nå malt rødt, innvendig ble veggene renset for maling og behandlet med terpentinsaus for å få jevn farge. Altertavlen ble tilbakeført til sin opprinnelige utførelse og maleriet plassert et annet sted i kirken.
Nytt servicebygg
Wolfgang Plagge var betatt av klangen i den åttekantede kirken, og i 2012 stilte han opp for menigheten ved å gi en gratiskonsert til inntekt for et nytt servicebygg med toaletter. Før sluttnummeret byttet han ut pianokrakken med et toalett, og som noteark brukte han dopapir. Kollekten, kr 9.891, ble gitt til det planlagte servicebygget som skulle erstatte utedoen.
Valtion lentokonetehdas
Valtion lentokonetehdas (norsk: Den statlige flyfabrikken) var en finsk flyfabrikk som ble grunnlagt den 23. februar 1928 som Flygvapnets Flygplansfabrik(Ilmavoimien Lentokonetehdas; IVL eller I.V.L.). Bedriften var underlagt Finlands flyvåpen og Forsvarsministeriet. Fra starten benyttet man forkortelsen VL for virksomheten og for de flyene som ble bygget som fikk et nummer og eventuelt navn.
Selskapet hadde fabrikker i Sveaborg og ved Sandhamn. Senere lette man etter en lokalisering nærmere Sovjetunionen ettersom beliggenheten ved Helsingfors var militærstrategisk dårlig.
Todd-AO
Todd-AO er et etterproduksjonselskap grunnlagt i 1953, og gir lydrelaterte tjenester til film og TV-industrien. Selskapet driver tre anlegg i Los Angeles-området. Todd-AO er også navnet på widescreen, 70 mm filmformat som ble utviklet av Mike Todd og den amerikanske «Optical Company» i midten av 1950-tallet. Todd-AO ble opprinnelig grunnlagt for å fremme og distribuere dette systemet.
Haugerud stasjon
Haugerud stasjon er en t-banestasjon på Furusetbanen beliggende på Haugerud i bydel Alna i Oslo. Stasjonen er den eneste på Furusetbanen som ikke ligger i tunnel. Stasjonen ligger nord for Tvetenveien, innen gangavstand til både Inger Hagerups plass og Haugerud senter. Stasjonen har også (som mange andre) en Narvesen-kiosk på en gangbro øst for stasjonen. Sommeren 2012 ble det åpnet en innvandrerbutikk på den nevnte gangbroen.
Navajo kullkraftverk
Navajo kullkraftverk  er et kullkraftverk nær Page i Coconino County, delstaten Arizona i USA, ikke langt fra Navajo indianerreservat. Det har en installert produksjonskapasitet på 2280 MW, fordelt på 6 turbiner. Dette er et delstatens største kraftverk målt etter effekt. Brenselkilden er ulike kvaliteter av kull. Da Mohave kullkraftverk like over grensen i Nevada ble nedlagt i 2005, overtok Navajo funksjonene som regional kraftprodusent og avtaker av kulltilførselen.
Thurston County
Thurston County er navnet på to fylker i USA:
Butwal
Butwal (बुटवल नगरपालिका, Butwal Nagarpalika) er en by i det sørlige Nepal, med et innbyggertall (pr. 2005) på cirka 92 000. Byen ligger i Rupandehi-distriktet, tett ved grensen til nabolandet India.
Akeem Latifu
Akeem Latifu (født 16. november 1989) er en nigeriansk fotballagent og tidligere fotballspiller.
Hans posisjon er høyreback.
I 2007 spilte han U20 VM i Canada for Nigeria.
Han ble hentet til Norge av agenten Atta Aneke.
Sommeren 2010 ble Latifu hentet til i det som skulle være en låneavtale på halvannet år. Han fikk noen få kamper i Tippeligaen. Mars 2011 var han på prøvespill med Hødd og fulgte også med klubben til La Manga.
Fra 2011 til 2014 spilte han for, hvor han blant annet var med på å vinne Cupen i 2012. Etter oppholdet i Hødd dro han videre til i 2014/2015-sesongen.
Skagit County
Skagit County er et fylke i den amerikanske delstaten Washington. Det ligger nordvest i staten og det grenser mot Whatcom County i nord, Okanogan County i øst, Chelan County i sørøst, Snohomish County i sør, Island County i sørvest og mot San Juan County i vest.
Skagit Countys totale areal er 4 974 km² hvorav 480 km² er vann. I 2000 hadde fylket 102 979 innbyggere og administrasjonssenteret ligger i byen Mount Vernon som er fylkets nest største by. Fylket ble grunnlagt i 1883 og har fått sitt navn etter indianerstammen skagit.
En korøvelse i Skagit Valley den 19. mars 2020 som ble etterfulgt av et utbrudd av covid-19 beviste i flere forskeres øyne at aerosoldråper, det vil si partikler som kan holde seg luftbårne i lengre tid, kan være en vesentlig smittevei når det sykdomsutløsende viruset SARS-CoV-2 sprer seg mellom mennesker.
Martina Seidl
Martina Seidl (født Martina Zellner; 26. februar 1974 i Traunstein) er en tysk tidligere skiskytter.
I løpet av karrieren vant Martina Zellner ett OL-gull og totalt seks VM-medaljer (to gull, ett sølv og tre bronse). I verdenscupen oppnådde hun 14 pallplasseringer, derav tre seire. Den beste plasseringen sammenlagt oppnådde hun sesongen 1997/1998, da hun ble nummer tre.
Salabat Jang
Han var sønn av Kamar-ud-din, statens grunnlegger, og overtok makten etter sin nevø Muzaffar Jang. Salabat Jang hadde støtte av Joseph François Dupleix og de franske Ostindiakompaniet, som lå i strid med det britiske Ostindiakompaniet om innflytelse i regionen. Salabat Jang ble utfordret av sin bror, som hadde militær støtte av marathaene, men døde uten å lykkes i å erobre tronen. Salabat Jang inngikk i 1759 en traktat med britene, den første i en rekke som hundre år senere hadde gjort Hyderabad til en vasallstat under britene.
Han ble avsatt av sin bror Ali Khan 8. juli 1762. Broren hadde støtte av det britiske Ostindiakompaniet.
Ildfluens grav
Handling
Historien foregår på slutten av den andre verdenskrig. To søsken, Seita og Setsuko, mister moren sin i ildbombingene i Kobe, mens deres far dør i tjeneste i den japanske marinen. Søsknene tvinges til å prøve å overleve i en verden av sult og hvor andre ser ned på dem med likegyldighet.
Costa Rica under Vinter-OL 2006
Costa Rica under Vinter-OL 2006. Én mannlig sportsutøver fra Costa Rica deltok i langrenn under Vinter-OL 2006 i Torino i Italia. Costa Rica, som deltok for sjette gang i et vinter-OL, vant ikke noen medaljer. Beste plassering var en 96.-plass i langrenn på 15 km klassisk stil for menn.
Whatcom County
Whatcom County er et fylke i den amerikanske delstaten Washington. Det ligger nordvest i staten og det grenser mot Okanogan County i øst, Skagit County i sør, San Juan County i sørvest og mot Canada i nord.
Whatcom Countys totale areal er 6 484 km² hvorav 995 km² er vann. I 2000 hadde fylket 166 814 innbyggere og administrasjonssenteret ligger i byen Bellingham som også er fylkets største by. Fylket ble grunnlagt i 1854 og har fått sitt navn etter et indiansk ord som betyr "bråkende vann".
Spissrotgang
Spissrotgang er å gå spissrot (fra tysk, lavtysk av spiess, «spisst redskap» og rute, «kjepp»). Det er en gammel, først og fremst militær straffemetode der den dømte måtte løpe eller gå «spissrot», det vil si passere sakte og med bar rygg mellom to rekker av hånende soldater som pisket og stakk offeret med kvister eller spyd.
Historikk
Metoden hadde sin opprinnelse i den romerske skikken fustuarium. Straffen ble særlig idømt hvis soldaten hadde uteblitt fra tjenesten eller forsøkt å desertere. På grunn av den offentlige ydmykelsen blant soldatkollegene, var også spissrotgang en type skamstraff.
Spissrotgang ble opphevet i Norge i 1814, i Danmark først i 1846 da den ble erstattet med fengselsstraff.
Ordbakgrunn og overført betydning
Selve ordet spissrot kommer fra det danske spidsrod som igjen stammer fra de tyske ordene for «spisst» og «kjepp» eller «ris» (Rute).
Roar Petäjämaa
Karriere
Petäjämaa fikk sin proffdebut 12. august 1994 mot Henry Marin i Jacksonville i Florida.
I 1999 ble det jobbet for at Petäjämaa skulle møte Ole «Lukkøye» Klemetsen i tidenes norske bokseduell i London, men Klemetsen var redd for å ødelegge sin egen karriere ved å skade seg i møte med en bokser «to divisjoner under» seg selv.
Petäjämaa har 15 seire som proff og gikk sin siste proffkamp i 1998.
Papilio demoleus
Papilio demoleus  er en sommerfugl i familie-gruppen svalestjerter. Den lever i Australia, New Zealand og helt sørøst i Asia. I Afrika erstattes den av den ganske like arten Papilio demodocus.
Utseende
Kroppen har et ytre skjelett (hudplater) som holder de bløte indre organer på plass. Det ytre hudskjelettet er bygd opp for det meste av kitin. Bakkroppens indre organer består av fordøyelsesorganer, forplantningsorganer og åndedrett. Åndedrettet hos sommerfugler foregår ikke ved lunger, men ved at luft hentes inn og ut av kroppen gjennom små hull i hudskjelettet (spirakler). I kroppen er det et svært finmasket system av trakéer som leder oksygenet til kroppens vitale deler. En blodvæske som sirkulerer i kroppen, pumpes rundt av et avlangt rørformet hjerte.
Brystpartiet består for det meste av vingenes muskulatur. Sanseorganer, for syn, smak og lukt er stort sett plassert i hodet. Nervesystemet består av en bukmarg med to nervestrenger og én nerveknute (ganglion) i hvert kroppssegment. Den første nerveknuten, som ligger foran munnåpningen, er spesielt stor og omtales som hjerne.
Th!nk
Th!nk Nordic AS var et norsk bilmerke og produsent som ble grunnlagt i 1991 og begjært konkurs i 2011. Selskapet er kjent for bilen Th!nk City, en elbil med plastkarosseri produsert på Th!nks fabrikk på Aurskog (A266 og A306), og senere produsert av selskapet Valmet Automotive i Nystad, Finland. A306 modellen hadde en toppfart på 110 km/t, en rekkevidde på 180 km, og var i produksjon fra 2008 til 2011. A266 var i produksjon til 2002.
Papilio demoleus
Utseende
Larvens hode består av en hard hodekapsel med noen punktøyne. Under øynene er det noen små antenner larven bruker til å finne riktig føde. Larvens bakkropp består nesten bare av fordøyelsessystemet. Dette er ganske kort og mye av maten larven spiser passerer før all næringen er tatt opp. Avføringen kommer ut som små kuler helt bakerst på kroppen. Larvene ånder gjennom åpninger i hudskjelettet (spirakler), langs kroppens sider.
Th!nk
Historie
Firmaet ble stiftet i 1990 under navnet Pivco. Pivco hadde sin produksjon i Stanseveien, Groruddalen i Oslo. Pivco utviklet sin første prototypserie, PIV2, ferdig til OL på Lillehammer. PIV3, også kalt City Bee, ble den neste prototypserien. Denne ble produsert i om lag 120 eksemplarer, og deltok blant annet i et Station car prøveprogram i nord-California. Den ble også utprøvet i omfattende omfang i Norge, og var blant annet tilgjengelig en tid som utleiebil hos Statoil.
Papilio demoleus
Levevis
Paringen skjer ved sammenkobling mellom de to kjønnene.
Th!nk
Historie
Prototypeserien PIV3 hadde en del mangler, og var ikke nok utviklet til å kunne produseres i større antall. Man satte i gang et stort utviklingsprosjekt for å utvikle en bil som oppfylte alle krav og var egnet til serieproduksjon. Dette arbeidet tok mer tid enn forventet, og kassen ble tømt.
Pivco ble så kjøpt av Ford i 1999, som satset de nødvendige midler for å gjøre bilen ferdig. Th!nk City, som den nye modellen ble hetende, ble satt i serieproduksjon. Over 1 000 biler ble produsert, men Fords satsing stanset da California endret sine regler for biler fra «nullutslipps-» til «lavutslippskrav» for å støtte biler med lavere priser og større bruksområde.
Papilio demoleus
Levevis
Larven er radikalt forskjellige fra de voksne, både i levevis og i kroppsbygning. Larven lever som plantespiser.
Papilio demoleus tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Mellom larvestadiet og det voksne stadiet er et puppestadium, en hvileperiode, der sommerfuglens indre og ytre organer endres. Larvens bøyelige og myke kropp omdannes til en puppe med hardt skall. Når skallet er hardt begynner omdanningen fra larve til den voksne (imago) sommerfuglen. De indre organer brytes i varierende grad ned til en cellemasse. En omorganisering skjer og dyret bygges opp igjen. Puppeperioden varierer etter temperaturen.
Th!nk
Th!nk uten Ford
Virksomheten ble derfor trappet kraftig ned, og solgt i januar 2003 til det sveitsiske selskapet Kamkorp Microelectronics, som er eiet av forretningsmannen Kamal Siddiqis. Det ble deretter arbeidet med utviklingen av en mikro-buss for bruk i byer. Prototyper ble utviklet, men kjøretøyet kom ikke i salg.
Bethan
Bethan er en by i distriktet Ramechhap i nordøstre Nepal. Folekmengden var på 4 634 innbyggere ved folkertellingen 2011.
Th!nk
Th!nk uten Ford
Denne virksomheten ble slått konkurs 28. februar 2006. 9. mars ble boet til Th!nk Nordic kjøpt opp for 14 millioner kroner av en gruppe norske investorer, hovedsakelig Inspire AS registrert på Høvik, men også Jan Otto Ringdal og en del ansatte i Th!nk.
I februar 2007 ble den nye Th!nk-modellen lansert, men produksjonen kom ikke i gang på grunn av kapitalproblemer. I to emisjoner i 2007 fikk selskapet inn 520 millioner kroner i frisk kapital, noe som la grunnlaget for en internasjonal satsing. I 2008 hentet den norske elbilprodusenten inn Richard Canny som sjef i selskapet. Australieren Canny har 25 års fartstid i Ford bak seg. 20. desember 2008 ble det meldt at både Th!nk Global og datterselskapet Th!nk Technology ble satt under offentlig administrasjon. Selskapet hadde behov for ytterligere 200 millioner kroner og fikk det meste av det og en påfølgende lån av sin batteriprodusent Ener1. Produksjonen ble i desember 2009 flyttet fra Aurskog-Høland til Finland.
28. september 2010 tok Barry Engle over som adm. dir. i Think. Daværende adm. dir. Richard Canny flyttet tilbake til USA for å jobbe med Thinks oppstart av produksjonsfasiliteter i Indiana.
Produksjonen av Th!nk ble stanset i mars 2011, og i mai 2011 begjærte Th!nk seg selv konkurs. Th!nk har et heleid datterselskap i Michigan, USA. Den russiske entreprenøren Boris Zingarevich opplyste i juli 2011 at det skal være mulig å gjenoppta produksjonen av Th!nk i 1. kvartal 2012. Selskapet skal da hete Electric Mobility Solutions AS.
Th!nk City 2007 med nye batterier
Th!nk City har et Zebra-batteri som gir dobbel så lang rekkevidde som NiCd-teknologien til forgjengeren, og med halve vekten. Det er sikkert, resirkulerbart og relativt miljøvennlig sammenlignet med alternativene. Det trenger ikke vedlikehold, og har en rekkevidde på ca. 160 Kilometer ved blandet kjøring. Batteriet bruker smeltet kloroaluminat (NaAlCl4) og smeltet natrium. Et Zebra-batteri trenger vanligvis å bli ladet mer eller mindre konstant for å være klar til bruk. Batteriet taper seg 10% i døgnet dersom laderen ikke er oppkoblet. Dette fører til at batteriet vil gå tomt etter 10 dager, og miste arbeidstemperaturen på 260 grader Celcius. Dersom dette skjer trenger batteriet en oppvarmingsprosess som kan ta opptil 30 timer for å restaurere temperaturen inne i batteripakken.
Th!nk City leveres nå også med et litium-ionbatteri. Batteriet har en rekkevidde på 160 kilometer, og lades på samme måte som Zebra natriumbatteriet. Litiumbatteriet sies å ha en noe lengre levetid enn Zebra, men er dog noe mer følsomt for kulde. Dersom bilen blir stående ute i minusgrader kan man risikere å miste 20 til 30% av kapasiteten.
Begge batteriene til Th!nk City kan lades på både 10 og 16 ampere. Ved å lade på 16 ampere oppnår man en noe raskere ladetid. Bilen bruker da 7,5 timer på å lade 0-80%, og 10 timer fra 0-100%.
Th!nk Citys batterier har 5 års garanti, eller 100 000 km, avhengig av hva som inntreffer først. Zebra natriumbatteriet sies å ha en levetid på 6-7 år før det må byttes. Dette koster per i dag ca. 80 000,- kroner.
Økonomi
I henhold til europeisk standard for elbiler har man 70% lavere driftskostnader enn ved bruk av en bil med standard forbrenningsmotor. Grunnen er statlige insentiver, rimeligere forsikring og lave servicekostnader. Elektriske biler har svært få bevegelige deler som krever service. Det koster ca. 20-25 kroner å lade en Th!nk City.
Sikkerhet og design
Th!nk er bygget med en solid stålramme som er designet for å bryte sammen ved en kollisjon, så kraften til dels blir absorbert og til dels styrt ut under bilen. Den kommer med doble kollisjonsputer foran og beltestrammere.
Th!nk City leveres med ABS-bremser.
Utenpå stålrammen er det plastkarosseri. Dette er laget av gjennomfarget plast, slik at riper ikke synes. Alle skader kan lett varmebehandles, så bilen er billig og enkel å vedlikeholde. Den er laget av 16% resirkulerte materialer, og er 95% resirkulerbar. Dette gjør bilen miljøvennlig.
Priser og utmerkelser
I 2003 vant Th!nk miljøprisen Glassbjørnen i kategorien økodesign. Glassbjørnen deles ut av GRIP – stiftelsen for bærekraftig produksjon og forbruk.
Shoah (film)
Shoah er en 9 timer lang dokumentarfilm fransk regissert av Claude Lanzmann fra 1985 om holocaust, også kalt shoah. Selv om filmen vanligvis klassifiseres som en dokumentarfilm, anser regissøren den for å falle utenfor genren,, da den i motsetning til de fleste historiske dokumentarfilmer ikke inneholder rekonstruksjoner eller arkivmateriale. I stedet består den av intervjuer med mennesker som på en eller annen måte var involvert i holocaust. Filmen viser også reiser til forskjellige steder som blir omtalt i filmen.
Sammendrag
Selv om filmen er løst strukturert, er den først og fremst orientert mot fire emner: Chelmno, der gassbiler først ble brukt til å drepe jøder; dødsleirene Treblinka og Auschwitz, samt Warszawagettoen. Den tar for seg disse emnene ved hjelp av intervjuer med overlevende, vitner og gjerningsmenn. Seksjonen med Treblinka består av vitnemål fra Abraham Bomba som var barberer i leiren; Richard Glazar som var fange; og et sjeldent intervju med Franz Suchomel, en SS-offiser som arbeidet i leiren, og som i sitt intervju avslører detaljer om leirens gasskammer. Suchomel har tydeligvis sagt seg enig i å bidra anonymt med sin kunnskap, men blir i hemmelighet filmet i løpet av intervjuet. Det er også et bidrag fra Henrik Gawkowsky som førte et av togene som førte fanger til Treblinka, sterkt påvirket av vodka.
Delen som tar for seg Auschwitz, består av vitnemål fra Rudolf Vrba som unnslapp leiren rett før krigens slutt, og Filip Müller som arbeidet i et krematorium der det ble brent lik som kom rett fra gasskamrene. Det er også mange intervjuer med lokale polakker som daglig så tog ankomme dødsleiren fulle av mennesker og forlot den tomme; disse gjettet raskt skjebnen til passasjerene. Chelmno-delen består av intervjuer med de to eneste jødene som overlevde leiren; Simon Srebrnik som forteller om hvordan han ble tvunget til å synge militære sanger for å underholde nazistene, og Mordechai Podchiebnick. Det er også et hemmelig intervju med Franz Schalling som var vakt i leiren.
Warszawagettoen blir tatt opp i slutten av filmen, og de opprørende forholdene der blir beskrevet av Jan Karski som arbeidet for den polske eksilregjeringen og Franz Grassler, en nazistisk administrator som under krigen gav ordre til de jødiske lederne i gettoen. Dokumentaren blir avsluttet med intervjuer med jødiske deltakere i gettooppstanden i Warszawa.
Hurtigløp på skøyter under Vinter-OL 1952 – 5000 meter menn
5 000 meter hurtigløp på skøyter var en øvelse under Vinter-OL 1952 som ble arrangert på Bislett stadion i Oslo. Konkurransen startet søndag, 17. februar 1952 kl 14.00.
35 skøyteløpere fra 13 nasjoner deltok i øvelsen.